আইএনএস "বিক্রান্ত (সংস্কৃত থেকে "বিক্রান্ত", "সাহসী") ভারতীয় নৌবাহিনীর ম্যাজস্টিক-শ্রেণির বিমানবাহক ছিল। দ্বিতীয় বিশ্বযুদ্ধের সময় ব্রিটিশ রয়্যাল নেভির জন্য এইচএমএস "হারকিউলিস হিসাবে এই জাহাজটির নির্মাণ শুরু হয়, কিন্তু যুদ্ধ শেষ হয়ে গেলে নির্মাণকাজ বন্ধ করে দেওয়া হয়। ভারত ১৯৫৭ সালে অসম্পূর্ণ যুদ্ধবিমান পরিবাহকটি ক্রয় করে এবং ১৯৬১ সালে এটির নির্মাণ কাজ শেষ হয়। বিক্রান্তকে ভারতীয় নৌবাহিনীর প্রথম যুদ্ধবিমান পরিবাহক হিসাবে নিযুক্ত (কমিশন) করা হয় এবং এটি ১৯৭১-এর ভারত-পাকিস্তান যুদ্ধের সময় পূর্ব পাকিস্তানের নৌ অবরোধ কার্যকর করার ক্ষেত্রে মুখ্য ভূমিকা পালন করে।